CELEX: 31987R1208
Language: el
Date: 1987-04-30 00:00:00
Title: Κανονισμός (ΕΟΚ) αριθ. 1208/87 της Επιτροπής της 30ής Απριλίου 1987 που τροποποιεί τον κανονισμό (ΕΟΚ) αριθ. 1799/76 περί των λεπτομερειών εφαρμογής των ειδικών μέτρων για τους σπόρους λίνου

Avis juridique important

|

31987R1208

Κανονισμός (ΕΟΚ) αριθ. 1208/87 της Επιτροπής της 30ής Απριλίου 1987 που τροποποιεί τον κανονισμό (ΕΟΚ) αριθ. 1799/76 περί των λεπτομερειών εφαρμογής των ειδικών μέτρων για τους σπόρους λίνου  

Επίσημη Εφημερίδα αριθ. L 115 της 01/05/1987 σ. 0026 - 0026 Φινλανδική ειδική έκδοση: Κεφάλαιο 3 τόμος 23 σ. 0129  Σουηδική ειδική έκδοση: Κεφάλαιο 3 τόμος 23 σ. 0129 

***** ΚΑΝΟΝΙΣΜΟΣ (ΕΟΚ) αριθ. 1208/87 ΤΗΣ ΕΠΙΤΡΟΠΗΣ  της 30ής Απριλίου 1987  που τροποποιεί τον κανονισμό (ΕΟΚ) αριθ. 1799/76 περί των λεπτομερειών εφαρμογής των ειδικών μέτρων για τους σπόρους λίνου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976 που προβλέπει ειδικά μέτρα για τους σπόρους λίνου (1), όπως τροποποιήθηκε τελευταία από τον κανονισμό (ΕΟΚ) αριθ. 1071/77 (2), και ιδίως το άρθρο 2 παράγραφος 4,  Εκτιμώντας:  ότι το άρθρο 9 παράγραφος 1 του κανονισμού (ΕΟΚ) αριθ. 1799/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2888/86 (4), προβλέπει ότι οι παραγωγοί ελαιούχου λίνου πρέπει να υποβάλουν τις δηλώσεις συγκομιδής το αργότερο στις 31 Δεκεμβρίου κάθε έτους· ότι για διοικητικούς λόγους θα ήταν καταλληλότερη η 15η Δεκεμβρίου ως ημερομηνία λήξεως·  ότι το άρθρο 17 παράγραφος 1 του κανονισμού (ΕΟΚ) αριθ. 1799/76 προβλέπει ότι το κράτος μέλος παραγωγής πρέπει να πληροφορεί την Επιτροπή, πριν από τις 31 Δεκεμβρίου κάθε έτους, για τις περιοχές του ελαιούχου λίνου που συγκομίστηκαν· ότι η συνέχιση αυτής της ημερομηνίας λήξεως καθιστά ανεπαρκή το χρόνο για το κράτος μέλος παραγωγής να συγκεντρώσει τις πληροφορίες από τις δηλώσεις συγκομιδής των παραγωγών· ότι πρέπει, κατά συνέπεια, να τροποποιηθεί το άρθρο 17 παράγραφος 1 του κανονισμού (ΕΟΚ) αριθ. 1799/76·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1799/76 τροποποιείται ως εξής:  1. Στο άρθρο 9 η παράγραφος 1 αντικαθίσταται από το ακόλουθο κείμενο:  «1. Κάθε παραγωγός ελαιούχου λίνου υποβάλλει το αργότερο στις 15 Δεκεμβρίου κάθε έτους δήλωση συγκομιδής.»  2. Στο άρθρο 17 παράγραφος 1, η ημερομηνία «31 Δεκεμβρίου» αντικαθίσταται από την ημερομηνία «15 Φεβρουαρίου».  Άρθρο 2  Ο παρών κανονισμός αρχίζει να ισχύει την 1η Αυγούστου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Απριλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 67 της 15. 3. 1976, σ. 29.  (2) ΕΕ αριθ. L 129 της 25. 5. 1977, σ. 7.  (3) ΕΕ αριθ. L 201 της 27. 7. 1976, σ. 14.  (4) ΕΕ αριθ. L 267 της 19. 9. 1986, σ. 12.